Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2017-012649-002-ba.html
Timestamp: 2020-07-07 18:13:37+00:00
Document Index: 1349380

Matched Legal Cases: ['§1', '§4', '§ 56', '§ 13', '§ 14', '§ 14', '§16', '§ 16']

OU-TN-OSZP1-2017/012649-002/Ba
MŽP - Úradná tabuľa - Ochrana prírody - správne konania - Kraj Trenčín - Okresný úrad Trenčín - OU-TN-OSZP1-2017/012649-002/Ba
Žiadosť o vydanie súhlasu na výskum a povolenie výnimky zo zakázaných činností v prírodnej pamiatke Strošovský močiar - upovedomenie o začatí správneho konania.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja, oznamuje, že dňa 27. 03. 2017 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a §4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, konajúc vo veci žiadosti Prírodovedeckej fakulty, Ústavu botaniky a zoologie Masarykovej univerzity, Kotlářská 2, 611 37 Brno, Česká republika, IČ 00216224, z 20.03.2017, doručená 27. 03. 2017.
Predmetom konania je vydanie súhlasu na výskum podľa § 56 ods. 2 zákona č. 543/2002 Z. z. o ochrane prírody a krajiny v znení neskorších predpisov (ďalej len zákon) a povolenie výnimky na vjazd a státie s motorovým vozidlom podľa § 13 ods. 1 písm. a) a § 14 ods. 1 písm. a) zákona v území s druhým a tretím stupňom ochrany prírody, na pohyb mimo vyznačeného turistického alebo náučného chodníka podľa § 14 ods. 1 písm. c) zákona a §16 ods. 1 písm. a) zákona v území s tretím a piatym stupňom ochrany prírody a na zasiahnutie do lesného porastu a poškodenie vegetačného a pôdneho krytu podľa § 16 ods. 1 písm. b) zákona v území s piatym stupňom ochrany prírody. Dotknuté chránené územie je prírodná pamiatka Strošovský močiar, v ktorej platí piaty stupeň ochrany prírody, jej ochranné pásmo, v ktorom platí tretí stupeň ochrany prírody a územie Chránenej krajinnej oblasti Biele Karpaty, v ktorej platí druhý stupeň ochrany prírody. Žiadateľ podáva svoju žiadosť v súvislosti s výskumom „Vztahy mezi člověkem, klimatem a vegetací v předindustriální krajině na ruznych prostorových meřítcích“
Masarykova univerzita, Ústav botaniky a zoologie, Prírodovedecká fakulta , Kotlářská 2, 611 37 Brno, Česká republika